****

**รายงานการประชุมสำนักแผนและประกันคุณภาพ มหาวิทยาลัยวงษ์ชวลิตกุล**

**ครั้งที่ 1/2565**

**วันพุธ ที่ 2 มีนาคม พ.ศ. 2565 เวลา 15.00-17.00 น.**

**ณ ห้องประชุม 1105 อาคารมุข-ปราณี มหาวิทยาลัยวงษ์ชวลิตกุล**

**………………………………………………………………………………………………………………**

**ผู้มาประชุม**

|  |  |  |
| --- | --- | --- |
| 1 | รองศาสตราจารย์ ดร.รัชนี ศุจิจันทรรัตน์ | รองอธิการบดีฝ่ายแผนและพัฒนา/ ประธานผู้อำนวยการสำนักแผนและประกันคุณภาพ |
| 2 | อาจารย์ ดร.สุจินดา สถิรอนันต์ | หัวหน้างานแผนและบริหารความเสี่ยง |
| 3 | อาจารย์ ดร.ประยงค์ กีรติอุไร | หัวหน้างานประกันคุณภาพการศึกษา |
| 4 | อาจารย์ กัลยา พิมพ์เพราะ | อาจารย์ประจำงานประกันคุณภาพการศึกษา |
| 5 | อาจารย์ พจนีย์ พุฒนา | อาจารย์ประจำงานประกันคุณภาพการศึกษา |
| 6 | นางสาว อรัญญา พงษ์สุภา | เจ้าหน้าที่งานแผนและบริหารความเสี่ยง |
| 7 | นางสาว ทัชมา ขันธวิธิ | เจ้าหน้าที่งานแผนและบริหารความเสี่ยง |
| 8 | นางสาว อุมาพร กระจ่างโพธิ์ | เจ้าหน้าที่งานแผนและบริหารความเสี่ยง |
| 9 | นางสาว รัฎเกล้า เอื้อวงศ์กูล | เจ้าหน้าที่งานประกันคุณภาพการศึกษา |

**เริ่มประชุมเวลา 15.00 น.**

รองศาสตราจารย์ ดร.รัชนี ศุจิจันทรรัตน์ รองอธิการบดีฝ่ายแผนและพัฒนา/ผู้อำนวยการสำนักแผนและประกันคุณภาพ ประธานในการประชุม กล่าวต้อนรับบุคลากรประจำสำนักแผนและประกันคุณภาพ และเปิดประชุมครั้งที่ 1/2565 ดังมีวาระต่อไปนี้

**วาระที่ 1 เรื่องแจ้งเพื่อทราบ**

 **1.1 งานแผนและบริหารความเสี่ยง**

 1.1.1 ข้อเสนอแนะจากการประชุมคณะกรรมการสภามหาวิทยาลัย (เอกสารแนบ 1)

 1) รายงานผลการดำเนินงานตามแผนปฏิบัติการประจำปี มหาวิทยาลัยวงษ์ชวลิตกุล ปีการศึกษา 2564 รอบ 6 เดือน (มิถุนายน – พฤศจิกายน 2564) ดังนี้

 1.1 ปรับปรุง คำอธิบาย ความหมาย ของคำว่า “งบอ้อม” โดยขอคำปรึกษาที่สาขาบัญชี

 ข้อเท็จจริง จากคู่มือการจัดทำแผนปฏิบัติการประจำปี มหาวิทยาลัยวงษ์ชวลิตกุล หน้า 41 ระบุว่า ข้อ 3) งบอ้อม/ไม่เป็นตัวเงิน หมายถึง งบประมาณที่ไม่มีการใช้งานเงินเกิดขึ้นจริง เช่น ค่าเช่าห้องเรียน ค่าเช่าห้องประชุม ค่าเช่าอุปกรณ์ต่างๆ (เครื่องคอมพิวเตอร์, เครื่องฉายภาพ 3 มิติ, เครื่องฉายทึบแสง)

(ที่มา : งานการเงิน สำนักการคลัง วันที่ 20 พฤศจิกายน 2561)

ทั้งนี้ รองอธิการบดีฝ่ายแผนและพัฒนา จะได้นำไปพัฒนาปรับปรุงให้เข้าใจต่อไป

 **มติที่ประชุม :** รับทราบ

 2) รายงานผลการดำเนินงานของแผนบริหารความเสี่ยง ปีการศึกษา 2564 รอบ 6 เดือน (มิถุนายน – พฤศจิกายน 2564) ดังนี้

 2.1 ให้พิจารณาเพิ่มเติมประเด็นความเสี่ยง เรื่อง การบริหารงานตามหลักธรรมาภิบาล ในรอบ 12 เดือน

จากประเด็นความเสียง เรื่อง การบริหารงานตามหลักธรรมาภิบาล ที่ประชุมให้ความเห็นว่า น่าจะเป็นความเสี่ยงด้านการปฏิบัติงาน น็ร็นงานแผนและบริหารความเสี่ยงจะนำประเด็นนี้ไปเสนอคณะกรรมการจัดทำแผนบริหารความเสี่ยง ระดับมหาวิทยาลัยพิจารณา และดำเนินการตามกระบวนการ เพื่อรายงานในรอบ 12 เดือนต่อไป

 **มติที่ประชุม :** รับทราบ

 2.2 เล่มรายงานฯ หน้า 18 ปัจจัยภายนอก คำว่า “ทุนสนับสนุนการวิจัยภายนอกของรัฐ มีเงื่อนไขที่ไม่สนับสนุนเงินให้กับมหาวิทยาลัยเอกชน ทำให้เข้าถึงแหล่งทุนภายนอกได้ยาก” ให้ปรับคำ เนื่องจาก วิธีการจัดการความเสี่ยงทั้ง 7 ข้อ น่าจะสามารถลด/หรือควบคุมความเสี่ยงได้ แต่ไม่น่าจะเกี่ยวกับทำให้มหาวิทยาลัยเข้าถึงแหล่งทุนภายนอกได้ยาก (กลไกในการจัดการความเสี่ยงเป็นอย่างไร ได้นำมาปรับใช้หรือไม่)

 **มติที่ประชุม :** รับทราบ

 2.3 ให้รายงานความเสี่ยงในรอบ 6 เดือน และรอบ 12 เดือน ต่อคณะกรรมการตรวจสอบภายใน ก่อนเสนอที่ประชุมคณะกรรมการสภามหาวิทยาลัยฯ

จากการพิจารณาโครงสร้างองค์กรมหาวิทยาลัยวงษ์ชวลิตกุล ปรับปรุงแก้ไขตามมติที่ประชุมสภามหาวิทยาลัย ครั้งที่ 2/2563 วันเสาร์ที่ 6 มิถุนายน 2563 พบว่า ตามสายการบังคับบัญชา สำนักแผนและประกันคุณภาพ (งานแผนและบริหารความเสี่ยง) ต้องรายงานข้อมูลต่อสภามหาวิทยาลัยวงษ์ชวลิตกุล อาจมีความเข้าใจไม่ตรงกัน จึงหารือและมอบหมาย อาจารย์ ดร.ประยงค์ฯ ประสานงานกับสำนักงานสภามหาวิทยาลัยฯ ว่าจะต้องรายงานข้อมูลกับหน่วยงานใดจึงจะถูกต้อง

 **มติที่ประชุม :** รับทราบ

**วาระที่ 2 รับรองรายงานการประชุม**

- ไม่มีการแก้รายงานการประชุมครั้งที่ 5/2564

 **มติที่ประชุม :** รับรองรายงานการประชุมครั้งที่ 5/2564

**วาระที่ 3 เรื่องแจ้งจากหัวหน้างาน**

  **3.1 หัวหน้างานแผนและบริหารความเสี่ยง**

 **3.1.1 งานแผน**

 1) กำหนดการพิจารณาโครงการ ตามแผนปฏิบัติการประจำปี มหาวิทยาลัยวงษ์ชวลิตกุล ปีการศึกษา 2565

 งานแผนและบริหารความเสี่ยง ได้กำหนดการพิจารณาโครงการ ตามแผนปฏิบัติการประจำปี มหาวิทยาลัยวงษ์ชวลิตกุล ปีการศึกษา 2565 และได้กำหนดการพิจารณาโครงการ ดังนี้

|  |
| --- |
| **กำหนดการพิจารณาโครงการ ตามแผนปฏิบัติการประจำปี มหาวิทยาลัยวงษ์ชวลิตกุล ปีการศึกษา 2565** |
| **ที่** | **ว/ด/ป** | **เวลา** | **หน่วยงาน** | **ห้องประชุม** |
| 1 | วันพุธที่ 26 มกราคม 2565 | 13.30-16.30 น. | คณะบริหารธุรกิจ | 1105 |
| 2 | วันพุธที่ 23 กุมภาพันธ์ 2565 | 13.30-16.30 น. | คณะศึกษาศาสตร์ | 1105 |
| 3 | วันพุธที่ 2 มีนาคม 2565 | 13.30-16.30 น. | คณะสาธารณสุขศาสตร์ | 1105 |
| 4 | วันอังคารที่ 22 มีนาคม 2565 | 09.00-12.00 น. | คณะวิศวกรรมศาสตร์ | 1105 |
| 13.30-16.30 น. | คณะนิติศาสตร์ | 1105 |
| 5 | วันพฤหัสบดีที่ 24 มีนาคม 2565 | 13.30-16.30 น. | คณะพยาบาลศาสตร์ | 1105 |
| 6 | วันอังคารที่ 29 มีนาคม 2565 | 09.00-12.00 น. | คณะสถาปัตยกรรมศาสตร์ | 1105 |
| 13.30-16.30 น. | คณะนิเทศศาสตร์ | 1105 |
| 7 | วันพุธที่ 30 มีนาคม 2565 | 09.00-16.30 น. | สำนัก/ศูนย์ | 1105 |
| 8 | วันพฤหัสบดีที่ 31 มีนาคม 2565 | 09.00-12.00 น. | สำนัก/ศูนย์ (สำรอง) | 1105 |

**มติที่ประชุม :** รับทราบ

 2) รายงานผลการดำเนินโครงการ ตามแผนปฏิบัติการประจำปี มหาวิทยาลัยวงษ์ชวลิตกุล

ปีการศึกษา 2564 รอบ 6 เดือน (มิถุนายน – พฤศจิกายน 2564)

 แผนปฏิบัติการประจำปี มหาวิทยาลัยวงษ์ชวลิตกุล ปีการศึกษา 2564 มีโครงการที่เสนอในแผนปฏิบัติการประจำปีฯ ทั้งหมด 163 โครงการ ทั้งนี้ในรอบ 6 เดือนที่ผ่านมา มีคณะวิชา/ศูนย์/สำนัก ได้เสนอโครงการเพิ่มเติมเข้ามา 16 โครงการ และทำหนังสือแจ้งขอยกเลิกการดำเนินโครงการ 1 โครงการ ทำให้มีโครงการที่จะดำเนินการ 178 โครงการ ซึ่งขออนุมัติดำเนินการไปแล้ว 114 โครงการ (คิดเป็นร้อยละ 64 ของโครงการทั้งหมด) และยังไม่ได้ขออนุมัติดำเนินการ 64 โครงการ (คิดเป็นร้อยละ 36)

 โครงการที่ขออนุมัติดำเนินการ 114 โครงการ มีสถานะอยู่ระหว่างดำเนินโครงการ 99 โครงการ (คิดเป็นร้อยละ 87) ดำเนินการแล้วเสร็จ 15 โครงการ (คิดเป็นร้อยละ 13) สำหรับโครงการที่ดำเนินการแล้วเสร็จมีผลการดำเนินโครงการบรรลุเป้าหมายทั้ง 15 โครงการ

 มีงบประมาณที่เสนอตามแผนทั้งหมด 34,136,200 บาท ซึ่งในรอบ 6 เดือน มีงบประมาณที่อนุมัติดำเนินการ 27,730,422 บาท (คิดเป็นร้อยละ 81 ของงบประมาณที่เสนอตามแผน) โดยมีรายงานการใช้จ่ายทั้งหมด 5,146,284 บาท (คิดเป็นร้อยละ 19 ของงบประมาณอนุมัติ)

**มติที่ประชุม :** รับทราบ

 3) การประชุมเชิงปฏิบัติการจัดทำแผนกลยุทธ์ มหาวิทยาลัยวงษ์ชวลิตกุล ระยะที่ 2 (ปีการศึกษา 2566 - 2570)

 เพื่อให้การดำเนินงานในปีการศึกษา 2566 -25670 มีประสิทธิภาพมากขึ้น มหาวิทยาลัยจึงจำเป็นต้องจัดทำแผนกลยุทธ์ งานแผนและบริหารความเสี่ยงจึงกำหนดการประชุมเชิงปฏิบัติการฯ ขึ้น เพื่อเป็นการร่วมระดมความคิดเห็นของบุคลากรในมหาวิทยาลัย ในการวางแผนงานตามพันธกิจ ให้มีความเหมาะสมตามศักยภาพและความพร้อมของมหาวิทยาลัยที่สอดคล้องกับยุทธศาสตร์ของประเทศ ระหว่างเดือน มิถุนายน-ตุลาคม 2565

**มติที่ประชุม :** รับทราบ

**3.1.2 งานบริหารความเสี่ยง**

 1) รายงานการประเมินโอกาสเกิดและผลกระทบของความเสี่ยง แผนบริหารความเสี่ยง และผลการดำเนินการของแผนการบริหารความเสี่ยง รอบ 6 เดือน (มิถุนายน–พฤศจิกายน 2564)

มหาวิทยาลัยวงษ์ชวลิตกุล ได้ดำเนินการบริหารความเสี่ยงอย่างต่อเนื่อง เพื่อให้มีระดับความเสี่ยงและขนาดของความเสียหายที่อาจเกิดขึ้นในอนาคตให้อยู่ในระดับที่ยอมรับได้หรือควบคุมได้ งานแผนและบริหารความเสี่ยง จึงได้จัดประชุมคณะกรรมการบริหารความเสี่ยง มหาวิทยาลัยวงษ์ชวลิตกุล ในรูปแบบออนไลน์ผ่านระบบ Google Meet เมื่อวันที่ 9 กรกฎาคม 2564 ได้ร่วมกันวิเคราะห์ปัจจัยหรือสาเหตุความเสี่ยงที่อาจจะเกิดขึ้นเพื่อหาแนวทางการจัดการความเสี่ยง ผลการประเมินความเสี่ยงพบความเสี่ยงสูงถึงสูงมาก จำนวน 3 ด้าน 9 ประเด็นความเสี่ยง จึงได้นำมาจัดทำแผนการบริหารความเสี่ยง มหาวิทยาลัยวงษ์ชวลิตกุล ปีการศึกษา 2564 ซึ่งได้รับความเห็นชอบจากที่ประชุมสภามหาวิทยาลัยวงษ์ชวลิตกุล ในคราวประชุมครั้งที่ 4/2564 เมื่อวันที่ 21 สิงหาคม 2564 ในระหว่างการบริหารความเสี่ยง ปีการศึกษา 2564 รอบ 6 เดือน (มิถุนายน-พฤศจิกายน 2564) เมื่อพิจารณาโอกาสเกิดความเสี่ยง (Likelihood) และผลกระทบที่เกิดขึ้น (Impact) พบว่า ความเสี่ยงระดับมหาวิทยาลัย มีระดับความเสี่ยงลดลง 5 ประเด็น ระดับความเสี่ยงเพิ่มขึ้น 3 ประเด็น และระดับความเสี่ยงเท่าเดิม 1 ประเด็น (โดยมีรายละเอียดตามเอกสารแนบ 1 และ 2) แต่เมื่อพิจารณาถึงระดับความเสี่ยงของแต่ละประเด็น ยังคงมีระดับความเสี่ยงสูงมาก (L x I = 17-25 คะแนน) จำนวน 1 ประเด็น และระดับความเสี่ยงสูง (L x I = 10-16 คะแนน) จำนวน 8 ประเด็น ดังนี้

| **ประเด็นความเสี่ยง** | **ระดับความเสี่ยง ต้นปีการศึกษา 2564****(L x I)** | **ระดับความเสี่ยง รอบ 6 เดือน (มิ.ย.-พ.ย.64)****(L x I)** | **ผลการวิเคราะห์** |
| --- | --- | --- | --- |
| **1. ความเสี่ยงด้านยุทธศาสตร์หรือกลยุทธ์ของมหาวิทยาลัยฯ (Strategic Risk)** จำนวน 5 ประเด็น |
| **1.1 จำนวนนักศึกษาที่รับเข้าศึกษาใหม่มีจำนวนลดลง** | **4.59 x 4.77 = 21.91****(เสี่ยงสูงมาก)** | **4.15 x 4.40 = 18.26****(เสี่ยงสูงมาก)** | **ลดลง** |
| 1.2 ทุนสนับสนุนงานวิจัยหรืองานสร้างสรรค์จากภายในและภายนอกสถาบันต่อจำนวนอาจารย์ประจำมีน้อย | 3.64 x 3.77 = 13.72(เสี่ยงสูง) | 3.75 x 3.75 = 14.06(เสี่ยงสูง) | เพิ่มขึ้น |
| 1.3 อาจารย์มีตำแหน่งทางวิชาการน้อย | 4.00 x 3.23 = 12.91(เสี่ยงสูง) | 3.90 x 3.51 = 13.70(เสี่ยงสูง) | เพิ่มขึ้น |
| 1.4 อาจารย์ที่มีวุฒิการศึกษาระดับปริญญาเอกมีน้อย | 3.95 x 3.86 = 15.28(เสี่ยงสูง) | 3.50 x 3.50 = 12.25(เสี่ยงสูง) | ลดลง |
| 1.5 การไม่ผ่านการรับรองวิทยฐานะ เนื่องจากไม่ผ่านเกณฑ์การประเมินองค์ประกอบที่ 1 การกำกับมาตรฐาน และองค์ประกอบที่ 4 อาจารย์ | 3.55 x 4.77 = 16.92(เสี่ยงสูง) | 2.95 x 3.80 = 11.21(เสี่ยงสูง) | ลดลง |
| **2. ความเสี่ยงด้านการเงินและทรัพย์สิน (Financial and Asset Risk)** จำนวน 2 ประเด็น |
| 2.1 ผลประกอบการระดับหลักสูตรมีรายได้ต่ำกว่ารายจ่าย | 4.00 x 4.00 = 16.00(เสี่ยงสูง) | 3.90 x 4.10 = 15.99(เสี่ยงสูง) | เท่าเดิม |
| 2.2 การจัดหลักสูตรระยะสั้น เพื่อให้เกิดรายได้มีน้อย | 3.14 x 3.77 = 11.83(เสี่ยงสูง) | 3.56 x 3.69 = 13.11(เสี่ยงสูง) | เพิ่มขึ้น |
| **3. ความเสี่ยงด้านการปฏิบัติงาน (Operational Risk)** จำนวน 2 ประเด็น |
| 3.1 มีโอกาสเกิดการติดเชื้อและแพร่ระบาดของโรคติดเชื้อโคโรนา 2019 (COVID-19) | 3.86 x 4.00 = 15.44(เสี่ยงสูง) | 3.65 x 4.05 = 14.78(เสี่ยงสูง) | ลดลง |
| 3.2 อัตราการลาออกของอาจารย์ และไม่สามารถสรรหาอาจารย์หรือบุคลากรที่มีความรู้ความสามารถหรือประสบการณ์มาทดแทนได้ | 3.86 x 3.00 = 11.58(เสี่ยงสูง) | 3.24 x 3.40 = 11.02(เสี่ยงสูง) | ลดลง |

**มติที่ประชุม :** รับทราบ

3.1.3 การลาออกของบุคลากรงานแผนและบริหารความเสี่ยง

 1) นางสาวทัชมา ขันธวิธิ ได้ยื่นใบลาออก จากการเป็นเจ้าหน้าที่งานแผนและบริหารความเสี่ยง และสิ้นสุดการเป็นพนักงานตั้งแต่วันที่ 16 มีนาคม 2565 เป็นต้นไป

**มติที่ประชุม :** รับทราบ

 **3.2 หัวหน้างานประกันคุณภาพการศึกษา**

 3.2.1 แผนปฏิบัติการ ประจำปีการศึกษา 2564

งานประกันคุณภาพการศึกษา ขอเสนอโครงการตามแผนปฏิบัติการ ประจำปีการศึกษา 2565 จำนวน 3 โครงการได้แก่

1. โครงการเตรียมความพร้อมเพื่อรับการประกันคุณภาพภายนอก ระดับสถาบัน (EQA) (คาดว่าจะเป็นช่วงเดือน มีนาคม 2565)
2. โครงการเตรียมความพร้อมเพื่อการรับรองวิทยฐานะ ระดับหลักสูตรและสถาบัน (คาดว่าจะเป็นช่วงเดือน เมษายน 2565 หรือภายหลังการประกันคุณภาพภายนอก)
3. โครงการการประกันคุณภาพการศึกษาภายใน ประจำปีการศึกษา 2564 (IQA) ระดับหน่วยงาน 8 หน่วยงาน ระดับหลักสูตร 29 หลักสูตร ระดับคณะวิชา 8 คณะ และระดับสถาบัน (ช่วงเดือน พฤษภาคม-สิงหาคม 2565)

**มติที่ประชุม :** รับทราบ

3.2.2 งานการกำกับติดตามการ Monitor KPI ของการประกันคุณภาพระดับหลักสูตร

ปีการศึกษา 2564 ส่วนงานประกันคุณภาพฯ ได้สำรวจ monitor KPI ของการประกันคุณภาพระดับหลักสูตร ตามองค์ประกอบ 1-5 ทั้ง 14 ตัวบ่งชี้ รายไตรมาส” เพื่อให้ทุกหลักสูตร กรอกข้อมูลรวมทั้งรายงานปัญหาและเสนอแผนการแก้ปัญหาผ่านระบบ Google Classroom ของงานประกันคุณภาพฯ และรับทราบผลการประเมินในลักษณะ Real Times ปัจจุบันดำเนินการแล้วเสร็จ 2 ไตรมาส และกำลังรวบรวมผลการประเมินใน ไตรมาสที่ 3

**มติที่ประชุม :** รับทราบ

3.2.3 การเตรียมความพร้อมเพื่อขอรับการประเมินคุณภาพภายนอก (EQA) โดย สมศ.

1) มหาวิทยาลัยฯ ได้รับรองรายชื่อผู้ประเมินคุณภาพภายนอก จำนวน 4 ท่านตามที่ สมศ. เสนอมาแล้ว ในการประชุมกรรมการบริหาร 15 กุมภาพันธ์ 2565 (Online)

2) สมศ. ได้ประกาศรายชื่อผู้ประเมินคุณภาพภายนอกของมหาวิทยาลัยวงษ์ชวลิตกุล ประจำปีงบประมาณ 2565 ครั้งที่ 3/2565 แล้ว (ประกาศ ณ วันที่ 25 กุมภาพันธ์ 2565)

**มติที่ประชุม :** รับทราบ

3.2.4 การเตรียมความพร้อมเพื่อการรับรองวิทยฐานะ ระดับหลักสูตรและสถาบัน

1) สภามหาวิทยาลัยฯ ได้อนุมัติให้มหาวิทยาลัยฯ ขอการรับรองวิทยฐานะได้ เมื่อการประชุมสภามหาวิทยาลัยฯ ครั้งที่ 1/2565 วันที่ 19 กุมภาพันธ์ 2565 ที่ผ่านมา

2) มหาวิทยาลัยฯ ได้ส่งหนังสือแจ้งความประสงค์ขอรับรองวิทยฐานะ ไปที่ สปอว. แล้ว

3) ได้รับทราบว่า สปอว. ได้นำเข้าที่ประชุมแล้ว และอยู่ระหว่างการแต่งตั้งคณะกรรมการให้มหาวิทยาลัยฯ

4) ปัจจุบันได้ดำเนินการรวบรวมเอกสาร ข้อมูล และหลักฐานต่างๆ ครบแล้ว ทั้งหมด 7 รายการ เตรียมส่งภายในสัปดาห์นี้

5) รวบรวมข้อมูลในแบบกรอก รกอ. 05 จากรองอธิการบดีแต่ละฝ่ายได้ครบแล้ว เหลือส่งให้รองอธิการบดีทุกท่านพิจารณาภาพรวมครั้งสุดท้ายก่อนส่งพร้อมเอกสารหลักฐานต่างๆ ภายในสัปดาห์นี้

**มติที่ประชุม :** รับทราบ

 3.2.5 งาน Reinventing University

1) ได้ทำการประเมินตนเอง ทั้ง 40 ตัวบ่งชี้ รวม 5 กลุ่ม จากตัวชี้วัดผลการดำเนินงาน และตัวชี้วัดศักยภาพองค์กร ผ่านระบบ Thai University Strategic Classification and Self-Assessment System (UCLAS) เพื่อจัดกลุ่มมหาวิทยาลัย พบว่า มหาวิทยาลัยวงษ์ชวลิตกุล ยังอยู่ในกลุ่มที่ 3: พัฒนาชุมชนท้องถิ่นหรือชุมชนอื่น

2) รอการอนุมัติจากมหาวิทยาลัยฯ เพื่อแจ้งยืนยันผลการประเมิน การสังกัดกลุ่ม๓ :พัฒนาชุมชนท้องถิ่นหรือชุมชนอื่นของมหาวิทยาลัยวงษ์ชวลิตกุล ภายใน 31 มีนาคม 2565

**มติที่ประชุม :** รับทราบ

 3.2.6 U-Multirank 2022 Data collection

งานประกันฯ ดำเนินการกรอกข้อมูลในระบบร่วมกับหน่วยงานอื่นๆ ของมหาวิทยาลัยฯ แล้วเสร็จและส่งข้อมูลผ่านระบบเรียบร้อยแล้ว

**มติที่ประชุม :** รับทราบ

3.2.7 การดำเนินการ KM

งานประกันฯ ได้เข้าร่วมประชุมกับทางคณะกรรมการ KM และได้แจ้งหัวข้อที่จะส่งเข้าประกวดในปีการศึกษา 2564 นี้ เป็นหัวข้อเกี่ยวกับสำรวจ monitor KPI ของการประกันคุณภาพระดับหลักสูตร ตามองค์ประกอบ 1-5 ทั้ง 14 ตัวบ่งชี้ รายไตรมาส” เพื่อให้ทุกหลักสูตร กรอกข้อมูลรวมทั้งรายงานปัญหาและเสนอแผนการแก้ปัญหาผ่านระบบ Google Classroom ของงานประกันคุณภาพฯ และรับทราบผลการประเมินในลักษณะ Real Times เพื่อให้เกิดประสิทธิภาพในการดำเนินงานมากที่สุด

**มติที่ประชุม :** รับทราบ

**วาระที่ 4  เรื่องสืบเนื่อง**

 **4.1 การดำเนินงานกิจกรรม 7 ส.**

 ตามที่สำนักแผนและประกันคุณภาพการศึกษา ได้ตรวจประเมิน 7 ส. ครั้งที่ 1 เมื่อวันที่ 4 กุมภาพันธ์ 2565 มีผลการประเมินดังนี้

1. งานแผนและบริหารความเสี่ยง คะแนนการประเมิน 37/37 คะแนน (100%)
2. งานประกันคุณภาพการศึกษา คะแนนการประเมิน 37/37 คะแนน (100%)

**มติที่ประชุม :** รับทราบ

 **4.2 การเพิ่มตัวบ่งชี้ในคู่มือประกันคุณภาพ**

 ส่วนงานประกันคุณภาพได้พัฒนาตัวบ่งชี้การประกันคุณภาพของสำนักแผนและประกันคุณภาพ เพิ่มเติมจำนวน 1 ตัวได้แก่**ตัวบ่งชี้ที่ 1.6 ระบบสารสนเทศเพื่อสนับสนุนการปฏิบัติงาน**

**ชนิดตัวบ่งชี้ :** กระบวนการ

**คำอธิบายตัวบ่งชี้ :**

สำนักแผนและประกันคุณภาพ ควรมีการพัฒนาระบบสารสนเทศ เพื่อสนับสนุนการปฏิบัติงานที่สอดคล้องกับ ยุทธศาสตร์ พันธกิจ และแผนกลยุทธ์ของมหาวิทยาลัย ระบบสารสนเทศควรเป็นระบบที่ใช้เพื่อการปฏิบัติตามพันธกิจทุกด้านของสำนักแผนและประกันคุณภาพ เพื่อการติดตาม ตรวจสอบ และประเมินผลการดำเนินงาน ตลอดจนเพื่อการปรับปรุงและพัฒนาหน่วยงาน ทั้งนี้ระบบสารสนเทศต้องมีความสะดวกในการใช้งาน และครอบคลุมภาระงาน โดยประเมินจากความพึงพอใจของผู้ใช้

**เกณฑ์มาตรฐาน :**

1. มีนโยบายหรือแผนพัฒนาระบบสารสนเทศเพื่อสนับสนุนการปฏิบัติงาน
2. มีระบบสารสนเทศเพื่อสนับสนุนการปฏิบัติงานตามพันธกิจของหน่วยงาน โดยครอบคลุมภารกิจของหน่วยงานและการบริหารจัดการ หรือสามารถนำไปใช้ในการดำเนินงานประกันคุณภาพ
3. มีการประเมินความพึงพอใจของผู้ใช้ระบบสารสนเทศ
4. มีการนำผลการประเมินความพึงพอใจของผู้ใช้ระบบสารสนเทศมาปรับปรุงระบบสารสนเทศ
5. มีการเชื่อมโยงข้อมูลเพื่อสนับสนุนการปฏิบัติงานของหน่วยงานและหน่วยงานอื่น ๆ ที่เกี่ยวข้อง

**เกณฑ์การประเมิน :**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ 1 ข้อ | มีการดำเนินการ 2 ข้อ | มีการดำเนินการ 3 ข้อ | มีการดำเนินการ 4 ข้อ | มีการดำเนินการ 5 ข้อ |

 **เป้าหมาย : คะแนน 4**

 **เอกสาร/หลักฐานอ้างอิง**

* **แผนกลยุทธ์หน่วยงาน**
* **ตัวระบบสารสนเทศ ที่มีผู้ใช้งานจริง**
* **ผลการเก็บรวบรวมข้อมูลการประเมินความพึงพอใจของผู้ใช้ระบบ นับตามปีการศึกษา**

**มติที่ประชุม :** รับทราบ

**วาระที่ 5  เรื่องเสนอเพื่อพิจารณาและให้ความเห็นชอบ**

 **5.1 คู่มือการประกันคุณภาพของสำนักแผนและประกันคุณภาพ**

 งานประกันฯ ได้ทำการปรับปรุงพัฒนาคู่มือการประกันคุณภาพของสำนักแผนและประกันคุณภาพ ขึ้นมาใหม่โดยเพิ่มตัวบ่งชี้ 1 ตัว เกี่ยวกับระบบสารสนเทศเพื่อสนับสนุนการปฏิบัติงาน (ดังเอกสารแนบ) ซึ่งจะใช้ในการประกันคุณภาพระดับหน่วยงาน เดือน พฤษภาคม 2565 นี้

**มติที่ประชุม :** เห็นชอบในหลักการ

**วาระที่ 6  เรื่องอื่นๆ**

 **6.1 การพิจารณาเลือกผู้ทรงคุณวุฒิในการตรวจประเมิน**

สำนักแผนและประกันคุณภาพ ได้พิจารณาเลือกผู้ทรงคุณวุฒิในการตรวจประเมินการประกันคุณภาพภายใน จำนวน 3 ท่านดังนี้

1. อาจารย์ ดร.วรสิทธิ์ รัตนวราหะ ประธาน
2. อาจารย์ บัลลังก์ จงวัฒนานุกูล กรรมการ
3. นางณัฐยา พรศักดา ผู้ร่วมฝึกประสบการณ์

โดยมอบหมาย ให้คุณรัฎเกล้า เอื้อวงศ์กูล เป็นผู้ประสานงานต่อไป

**มติที่ประชุม :** รับทราบ

 **6.2 กำหนดการประชุมครั้งต่อไป**

 ประชุมครั้งที่ 2/2565 วันพุธ ที่ 27 เมษายน 2565 เวลา 13.00-16.00 น

**มติที่ประชุม :** รับทราบ

ปิดประชุม : เวลา 17.00 น.

 (นางสาวอุมาพร กระจ่างโพธิ์)

 เลขานุการงานแผนและบริหารความเสี่ยง

 ผู้บันทึกรายงานการประชุม